C 152/194
MT
Il-Ġurnal Uffiċjali tal-Unjoni Ewropea
6.4.2022
2.5.
Is-settur tal-użu tal-art, tat-tibdil fl-użu tal-art u tal-forestrija (LULUCF) jista’ jikkontribwixxi għall-mitigazzjoni tat-tibdil fil-klima billi jżomm u jtejjeb il-bjar u l-ħażniet tal-karbonju.
Il-Kummissjoni tipproponi politiki li jgħinu lil dawk li jieħdu ħsieb il-foresti jiżguraw aktar benefiċċji klimatiċi meta jipproduċu prodotti tal-injam u jinċentivaw lill-bdiewa jsegwu prattiki agrikoli intelliġenti u sostenibbli fil-qasam tal-klima.
3.
Kummenti ġenerali 3.1.
Is-Soċjetà Ċivili Ewropea hija involuta ħafna fil-ġlieda kontra t-tibdil fil-klima u taqbel bis-sħiħ li hemm bżonn li jiġu introdotti azzjonijiet effettivi u immedjati.
Il-KESE jemmen li hemm bżonn ta’ sforz miftiehem kemm mill-entitajiet pubbliċi kif ukoll minn dawk privati biex titqajjem kuxjenza dwar il-ħtieġa urġenti li tittieħed azzjoni issa, jiġu żgurati l-involviment attiv u s-sjieda miċ-ċittadini u mill-komunitajiet lokali, u jiġi ġġenerat finanzjament addizzjonali biex tiġi appoġġjata t-tranżizzjoni lejn ekonomija b’livell baxx ta’ emissjonijiet tal-karbonju.
L-UE ma tistax tibqa’ taħli ż-żmien f’diskussjonijiet twal. 3.2.
Is-settur tal-LULUCF naqqas l-assorbimenti netti tas-CO2 tiegħu b’20 % (4), l-aktar minħabba żieda fit-tagħlil u nuqqas ta’ inċentivi.
Barra minn hekk, l-Ewropa ntlaqtet minn nirien fil-foresti u għargħar bla preċedent, li kkoinċidew ma’ nixfiet u mewġiet ta’ sħana li qatt ma kien hawn bħalhom.
Il-foresti kienu wkoll partikolarment vulnerabbli għat-tifqigħat tal-insetti, b’artijiet mistagħdra li jbatu minn degradazzjoni kontinwa.
Filwaqt li żidiet sinifikanti fil-bir tal-art jistgħu jinkisbu b’kost relattivament baxx, l-azzjonijiet iridu jiżdiedu fl-użi kollha tal-art, inkluż il-ġestjoni mtejba tal-foresti u tar-raba’, u t-tisġir. 3.3.
Il-KESE jirrimarka li hemm diversi modi kif jista’ jiżdied is-sekwestru tal-karbonju, inklużi l-ġestjoni tal-art, ir-riġenerazzjoni tal-foresti u r-restawr tal-ekosistemi naturali.
It-tibdil fil-klima u t-telfien tal-bijodiversità huma interkonnessi u jridu jiġu indirizzati flimkien.
It-telf tal-ħabitat, it-tniġġis, il-ħsad żejjed, u t-tixrid ta’ speċijiet invażivi jeħtieġ li jiġu indirizzati filwaqt li jiġi żgurat li l-ekosistemi naturali jiġu ppreservati u li jiġi ssodisfat ir-rwol soċjali u ekonomiku vitali tas-setturi bbażati fuq l-art. 3.4.
L-Istati Membri għandhom joħolqu strateġiji nazzjonali għall-preservazzjoni u t-tixrib mill-ġdid tat-torbieri ta’ kwalità għolja, peress li dawn jirrappreżentaw opportunità importanti għall-protezzjoni u ż-żieda tal-ħażniet tal-karbonju fil-ħamrija organika u għall-iżgurar tar-restawr tal-bijodiversità.
Għalhekk, il-KESE jissuġġerixxi li wieħed mill-aktar objettivi importanti għandu jkun ir-restawr tat-torbieri ta’ kwalità għolja (bl-użu tal-kultivazzjoni tal-għadajjar (5)) u tal-artijiet mistagħdra, u jqis li l-emissjonijiet tal-artijiet mistagħdra għandhom jitqiesu mill-aktar fis possibbli u mhux biss mill-2026 ’il quddiem, kif tipproponi l-Kummissjoni Ewropea. 3.5.
Ir-riċerka tindika li nirien kbar fil-foresti mhux ikkontrollati kkontribwew għall-emissjonijiet netti tal-karbonju għal għexieren ta’ snin u jfixklu t-tkabbir mill-ġdid tal-veġetazzjoni.
Il-ġestjoni tal-ilma, speċjalment iż-żamma tal-ilma fil-ħamrija u l-ħżin tal-ilma f’ġibjuni, tista’ ttejjeb ħafna l-kapaċità biex jittaffew u jiġu miġġielda n-nirien.
Fl-istess ħin, dan itejjeb ir-reżiljenza kontra x-xita qawwija, l-għargħar u n-nixfiet.
Għalhekk, il-KESE jirrakkomanda li l-Kummissjoni tistimula u tappoġġja lill-Istati Membri fit-titjib tal-politiki tal-ġestjoni tal-ilma sabiex tiżdied il-produttività agrikola u l-kapaċità tas-sekwestru tal-karbonju. 3.6.
Il-bdiewa u dawk li jieħdu ħsieb il-foresti jeħtieġ li jiġu inċentivati biex isegwu mudelli kummerċjali sostenibbli ġodda li jrawmu l-bijodiversità u japplikaw regoli dwar l-ekonomija ċirkolari.
Il-KESE diġà appella għal qafas leġiżlattiv kumpless u ġust li “jippermetti lis-sidien tal-art u lil dawk li jiġġestixxu l-art jimplimentaw miżuri effettivi fis-settur tal-LULUCF b’mod li jagħmel sens mil-lat ekonomiku u mhux biss a spiża tagħhom” (6).
Issa huwa f’idejn kull Stat Membru li jfassal dawn l-oqfsa importanti ta’ inċentivi skont iċ-ċirkostanzi speċifiċi tagħhom stess.
Il-KESE diġà ħeġġeġ lill-Istati Membri “biex jipprovdu politiki nazzjonali ambizzjużi, minn isfel għal fuq (bottom-up) għas-settur tal-LULUCF, bl-involviment mill-qrib tas-soċjetà ċivili fil-proċess fil-livelli nazzjonali, reġjonali u lokali” (7). 3.7.
Iridu jibqgħu għaddejjin id-diskussjonijiet dwar kif għandhom jiġu ġestiti l-foresti u liema partijiet tas-siġar jistgħu jintużaw għall-enerġija.
Għalkemm il-proposta tal-Kummissjoni Ewropea dwar ir-reviżjoni tad-Direttiva dwar l-Enerġija Rinnovabbli (8) tipprojbixxi l-estrazzjoni tal-bijomassa minn foresti primarji u tintroduċi restrizzjonijiet fuq il-ħruq ta’ ċerti tipi ta’ injam, din tonqos milli tirrikonoxxi l-prattiki tajbin attwali fejn jintużaw tipi differenti ta’ siġar u partijiet differenti ta’ siġar għall-fini li huma l-aktar adatti għalihom, u b’hekk jiġġeneraw l-aħjar valur miżjud ġenerali mingħajr ma jaħsdu r-riżorsi naturali.
Il-KESE jappella għal oqfsa leġiżlattivi nazzjonali fl-Istati Membri kollha li jappoġġjaw u jinċentivaw l-użu ta’ prattiki sostenibbli fil-produzzjoni tal-bijomassa.
(4) (5) (6) (7) (8)
SWD(2021) 610 final.
Tkabbir tal-għelejjel f’kundizzjonijiet imxarrba.
Opinjoni tal-KESE dwar “L-użu tal-art, it-tibdil fl-użu tal-art u l-forestrija (l-LULUCF)” (ĠU C 351, 15.11.2012, p. 85).
Opinjoni tal-KESE dwar “Deċiżjoni dwar il-Kondiviżjoni tal-Isforz fil-Qafas ta’ Politika dwar l-Enerġija u l-Klima tal-2030 u l-emissjonijiet u l-assorbimenti mill-użu tal-art, tibdil fl-użu tal-art u l-forestrija (LULUCF)” (ĠU C 75, 10.3.2017, p. 103).
Kummissjoni Ewropea — Reviżjoni tad-Direttiva dwar l-Enerġija Rinnovabbli (mhux disponibbli bil-Malti).